Publication: Magyar Közlöny
Issue: MK-2011-23 (Year: 2011, Number: 23)
Era: contemporary
Section: devizaellátmányáról és egyes ellátmányon kívüli pénzbeli járandóságairól szóló 26/2007. (VI. 20.) HM rendelet
Paragraph Index: 260

21. § Az R. 67. § (3) bekezdése helyébe a következõ rendelkezés lép: „(3) Ha a tartós külföldi tanulmányokat folytató kiküldött külföldi juttatásában olyan változás következik be, amely az e rendelet szerinti ellátására hatással van – ideértve azt is, ha emelkedik vagy csökken a fogadó fél által folyósított juttatások összege, illetve változik a szállásköltség nagysága –, errõl a honvédség központi személyügyi szerve köteles tizenöt munkanapon belül írásban tájékoztatni az illetékes pénzügyi ellátó szervet, amennyiben arról a fogadó fél hivatalos tájékoztatást küld részére. A kiküldött köteles írásban tájékoztatni a szolgálati út betartásával a honvédség központi személyügyi szervét a bekövetkezett változásokról, amely alapján a honvédség központi személyügyi szerve hivatalos tájékoztatást kér a fogadó féltõl. A fogadó féltõl kapott információkat a honvédség központi személyügyi szerve öt munkanapon belül továbbítja az illetékes pénzügyi ellátó szerv részére, amely – a változás idõpontjától kezdõdõen – módosítja a beszámított összeg, illetõleg a honvédség által folyósított ellátmány nagyságát. A folyósított összeg megváltozásáról az illetékes pénzügyi ellátó szerv köteles a kiküldöttet írásban tájékoztatni. A honvédség központi személyügyi szerve köteles legalább évente bekérni a fogadó fél által folyósított juttatásokra vonatkozó aktuális információkat, valamint azok alapján frissíteni a fogadó fél által folyósított juttatásokra vonatkozó honvédségi adatbázist. Az e bekezdésben foglaltakat kell alkalmazni az ideiglenes külföldi tanulmányokat folytató kiküldöttek esetében is azzal, hogy a tanulmányok ideje alatti változásokkal összefüggõ pénzügyi elszámolást a tanulmányok végeztével, a hazaérkezést követõen kell végrehajtani.”

Source: https://magyarkozlony.hu/hivatalos-lapok/5c0a3b2fa66506b95db8433ca8bec89583df22a2/dokumentumok/2c8b0df2ad41f5eb5ba29e3e22766de2bcea80aa/letoltes